Boomi ry

The Amazing Case 2025
2025-10-21 09:00 - 21:00 (Europe/Helsinki) | Dynamo Business Park, Hatanpään valtatie 24, Tampere
Oletko valmis vuoden suurimpaan ja rahakkaimpaan asiatapahtumaan?! 💶
Toista kertaa järjestettävä The Amazing Case on taas täällä! 🏆 Jos siis 21.10. ei ole vielä merkitty kalenteriisi, tee se viimeistään nyt!

MITÄ: Vuoden suurin ja rahakkain asiatapahtuma – The Amazing Case -rastikilpailu!
MISSÄ: Dynamo Business Park, Hatanpään valtatie 24
MILLOIN: Tiistaina 21.10. klo 9:00 – n. 19.00. Joukkueiden tulee olla läsnä koko päivän ajan.
MITEN MUKAAN: Joukkueilmoittautuminen Forms-lomakkeella 2.10. klo 12. Lomake matkalla.

Tämä aivonystyröitä kutkuttava joukkuekilpailu tarjoaa boomareille mahdollisuuden päästä haastamaan omaa osaamistaan ja ottamaan mittaa toisistaan, kun yritykset saapuvat esittelemään case-tehtävänsä, joita osallistujajoukkueet pääsevät vuorollaan ratkomaan. Yritykset pisteyttävät jokaisen tiimin suoritukset ja suurimmat yhteispisteet kerännyt tiimi voittaa.🏅 Tapahtuman voittajajoukkueelle on luvassa huikea 2000 euron rahapalkinto, joka jaetaan voittajatiimin jäsenten kesken. Tämän lisäksi yritykset voivat palkita omissa tehtävissään parhaiten suoriutuneita.
Itse kisan jälkeen lähdetään jatkamme päivää aftereiden ja päivällisen merkeissä, joilla on mahdollisuus päästä jututtamaan yritysten edustajia rennommissa merkeissä. Aftereilla myös julistetaan ja palkitaan kisan voittaja! Afterit ovat osa tapahtumaa ja niihin osallistuminen on pakollista.
Tässä tapahtumassa tiimin monipuolisuus ja laaja osaaminen eri kauppatieteiden pääainesuuntauksista on valttia! Kerää siis itsellesi viimeistään nyt 4-5 hengen tiimi ja ole valmiina ilmoittautumaan tapahtumaan 2.10. klo 12 eteenpäin. Ilmoittautumista varten joukkue valitsee keskuudestaan kapteenin, joka ilmoittaa koko joukkueen tapahtumaan. Vain yksi ilmoittautuminen per joukkue.
OHJEET JA TIEDOT ILMOITTAUTUJILLE – LUE HUOLELLA
The Amazing Case on case-rastikilpailu, johon osallistutaan 4-5 hengen joukkueella. Tapahtumaan mahtuu tänä vuonna 8 joukkuetta ja mukaan pääsevät joukkueet valitaan ilmoittautumisjärjestyksessä. Tapahtuma on suunnattu vanhemmille opiskelijoille, joten fuksit eivät voi osallistua.
Ilmoittautuminen tapahtuu tiistaina 2.10. Forms-lomakkeella klo 12 alkaen. Ilmoittautumista varten joukkue valitsee keskuudestaan kapteenin, joka ilmoittaa koko joukkueen tapahtumaan. Vain yksi ilmoittautuminen per joukkue. Mukaan valikoituville joukkueille lähetetään ilmoittautumisen jälkeen vielä erillinen ohjepaketti, joka sisältää tarkemmat ohjeet tapahtumasta. ILMOITTAUTUMINEN ON SITOVA!
Tapahtumassa kierretään joukkueen kanssa yhteensä neljän yrityksen case-tehtävärastit, joista jokainen pisteytetään. Case-tehtävissä on hyötyä eri pääainesuuntien opinnoista, joten tämä kannattaa huomioida joukkuetta kasatessa. Aikaa kullakin rastilla vietetään kaikkinensa n. 75 minuuttia. Luvassa on siis pitkä päivä, johon kuitenkin on aikataulutettu tunnin lounastauko. Joukkueet voivat valita missä ruokailevat lounaalla omakustanteisesti. Juvenes Dynamossa on tarjolla lounasbuffet. Kaikki rastipaikat sijaitsevat Dynamo Business Parkissa ja tapahtumassa on Boomin yrppäjaosto ohjaamassa rasteille siirtymisessä ja suoritusten valvonnassa.
Voittajajoukkueelle on luvassa yhteensä 2000 euron palkintopotti, joka jaetaan joukkueen jäsenten kesken tasan. Voitto ratkeaa rastien yhteispisteiden perusteella ja jokainen rasti on painotukseltaan saman arvoinen. Kaikenlainen vilppi tai ohjeiden laiminlyönti johtaa joko yhden tai kaikkien case-suoritusten mitätöimiseen ja/tai kilpailusta diskaamiseen. Rastikohtaiset ohjeet annetaan kullakin suorituspaikalla erikseen.
Itse rastikierros alkaa klo 9:30 ja päättyy noin klo 15.30. Tämän jälkeen siirrymme ravintolan puolelle, joka on varattu käyttöömme illaksi. Syömisen lisäksi aftereilla julistetaan ja palkitaan voittajajoukkue sekä jaetaan mahdollisesti yritysten myöntämät palkinnot kullakin rastilla parhaiten suoriutuneelle joukkueelle.
TAPAHTUMAN AIKATAULU:
9.00 – 9.30 Tapahtuma alkaa infotilaisuudella Juvenes Dynamossa. Infotilaisuus on sekä yritysedustajille että joukkueille ja kestää noin puoli tuntia.
9.30 – 12.00 Joukkueet kiertävät rasteja (yhteensä 2 rastia).
12:00– 13:00 LOUNAS. Osallistujat saavat valita ruokailevatko omakustenteisesti siellä vai muualla.
13:00 – 15:30 Joukkueet kiertävät rasteja (loput 2 rastia)
16:00 –> Afterit/Päivällinen/Palkintojenjako Juvenes Dynamon tiloissa. Meille on tarjolla buffet ja baari on auki. Ravintola on varattu käyttöömme koko illaksi. Aftereilla teillä on mahdollisuus verkostoitua tapahtumaan osallistuneiden yritysten kanssa. Aftereilla myös julistetaan ja palkitaan kisan voittaja. Afterit ovat pakollinen osa osallistumista.
